158 HIKAYAT SAIF-AL-YEZAN. 



angkau ambil kaperchayaan kapada aku, maka angkau perbuat 

 dengan perbuatan kahandak hatimu. Maka sekarang duduk- 

 lah angkau pada tempatmu itu, matilah angkau didalam per- 

 chintaanmu, tiada mengatahui matimu itu saorang jua pun. 

 Tiada pertanggong pada leherku deripadamu suatu dosa ; dan 

 atasmu salama deripadaku salagi berbunyi burung merpati 

 pada waktu dini hari." Maka tetkala didengar olih Saif-al- 

 Yezan perkataan demikian itu, maka katanya, " Berhentilah 

 angkau dahulu hingga aku pergi sertamu." Maka kata Sheikh 

 Akhmim, " Tiadalah kuasa bageimu mengambur dengan 

 sakali." Maka diamburlah Saif-al-Yezan deri atas batu itu, 

 dan tiba-tiba dirasainya saolah-olah saperti orang menarikkan 

 kakinya deripada amburannya. Maka gementarlah segala 

 anggotanya; dan tiap-tiap himatnya handak mengambur, 

 tiada kuasa. Maka berkata Sheikh Akhmim, " Hei Saif-^1- 

 Yezan, jangan angkau menyeksakan akan dirimu ; maka telah 

 aku nasihatkan akan dikau maka tiada angkau ten ma 

 nasihatku." Kamudian maka ditinggalkan Sheikh Akhmim 

 akan dia, dan berjalanlah ia membawa halnya. 



Maka turunlah Saif-al-Yezan deri atas tiang itu, dan 

 bertedohlah ia bawah mahligi itu hingga masok malam : maka 

 tidorlah ia di tempat itu. Maka berpagi-pagi bangunlah ia 

 deripada tidornya di-dapatinya pada arah kapalanya suatu 

 bejana penoh berisi ayer madu terlebih putih deripada ayer yang 

 beku wamanya, dengan sakeping roti, dan ayer sakoja yang 

 amat manis rasanya, dan makan minumlah ia hingga kenyang. 

 Maka katanya, " Al-hamd Allah atas yang demikian itu." 



Maka berkata Sahib al hikayat :— Adalah Saif-al-Yezan 

 dalam hal yang demikian dua bulan lamanya, maka sesaklah 

 dadanya, dan heiranlah pada pekerjaannya, dan panjangiah 

 segala kukunya dan rambutnya, dan chemarlah segala badan- 

 nya. Maka lalu berkatalah ia didalam hatinya, " Baik aku 

 bangun naik atas tiang itu dan aku mengambur; dengan 

 sakali ambur jatoh aku kasablah darat itu, atau jatoh kadalam 

 ayer ; maka barang yang aku dapat didalamnya istirahat aku 

 padanya ; jika ada umorku hidoplah aku, jika habis rezekiku 

 matilah aku." 



Jour. Straits Branch 



